Parlamentul  României

	Comisia pentru buget, finanţe şi bănci
	
	Bucureşti,        

Nr. 22/712/11.03.2010


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege  pentru modificarea şi completarea art. 1473 alin. (9) din Legea nr. 571/2003 privind Codul fiscal,  cu care comisia noastră a fost sesizată în fond cu adresa Biroului Permanent nr.PL.x 700 din  16 decembrie 2009.
	PREŞEDINTE,

Viorel Ştefan




Parlamentul  României

	Comisia pentru buget, finanţe şi bănci
	
	Bucureşti,    

Nr. 22/712/11.03.2010


RAPORT

asupra proiectului de Lege pentru modificarea şi completarea 

art. 1473 alin. (9) din Legea nr. 571/2003 privind Codul fiscal

Cu adresa nr. PLx 700 din 16 decembrie 2009, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea şi completarea art. 1473 alin. (9) din Legea nr. 571/2003 privind Codul fiscal .

Prezentul proiect de Lege are ca obiect de reglementare modificarea alin. (9) al art. 1473  din Codul fiscal, în sensul introducerii majorărilor de întârziere în cazul depăşirii termenului pentru rambursarea soldului sumei negative de TVA.
La întocmirea raportului s-au avut în vedere avizele Comisiei juridice, de disciplină şi imunităţi, Comisiei pentru politică economică, reformă şi privatizare şi Consiliului legislativ.
Proiectul de Lege a fost adoptat de Senat , în condiţiile articolului 75 alineatul (2) teza a III-a din Constituţia României, republicată.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat  32 deputaţi, din totalul de 34 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Iordache Graţiela – secretar de stat la Ministerul Finanţelor Publice.
Raportul comisiei a fost adoptat cu majoritate de voturi. 

In urma dezbaterii proiectului de Lege pentru modificarea şi completarea art. 1473 alin. (9) din Legea nr. 571/2003 privind Codul fiscal,  în şedinţa din data de 10.03.2010 , comisia propune Plenului Camerei Deputaţilor respingerea  proiectului de Lege deoarece prevederile referitoare la termenul de rambursare şi dobânzile datorate în cazul nerespectării acestuia se regăsesc în Ordonanţa Guvernului nr. 92/2003 privind Codul de procedură fiscală şi în Ordinul nr. 1857/2007 privind aprobarea Metodologiei de soluţionare a deconturilor cu sume negative de taxă pe valoarea adăugată cu opţiune de rambursare.  Precizăm că O.G. nr. 92/2003 prevede acelaşi termen de rambursare şi acelaşi nivel al dobânzii ca şi cel din amendamentul propus.
	PREŞEDINTE,

Viorel Ştefan
	SECRETAR,

Iuliu Nosa


            Consilier parlamentar

    
Ene Giorgiana
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Cod fiscal
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	L E G E
pentru modificarea  modificarea şi completarea 

art. 1473 alin. (9) din Legea nr. 571/2003 privind Codul fiscal


	Nemodificat
	

	2. 
	
	Articol unic.- La articolul 1473  din Legea nr. 571/2003 privind Codul fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, alineatul (9) va avea următorul cuprins:
„ (9) Rambursarea soldului sumei negative a taxei se efectuează de organele fiscale, în termen de maxim 45 de zile calendaristice de la data depunerii decontului cu sume negative de taxa pe valoarea adăugată cu opţiune de rambursare. Dacă rambursarea se efectuează după expirarea acestui termen, statul va plăti majorări de întârziere persoanelor impozabile îndreptăţite în cuantum de 0,1% din soldul sumei negative a taxei pentru fiecare zi de întârziere.”
	Articol unic.- Se aprobă Ordonanţa de urgenţă a Guvernului nr. 47 din 20 mai 2009 pentru modificarea şi completarea Ordonanţei de urgenţă a Guvernului nr. 135/2007 privind alocarea de la bugetul de stat a fondurilor necesare pentru continuarea şi finalizarea măsurilor ex-ISPA, publicată în Monitorul Oficial al României, Partea I, nr. 352 din 26 mai 2009, cu următoarele modificări şi completări:
	


PAGE  
2

